CELEX: 32018R0401
Language: lt
Date: 2018-03-14 00:00:00
Title: 2018 m. kovo 14 d. Komisijos reglamentas (ES) 2018/401, kuriuo dėl kilimo ir tūpimo takų klasifikavimo iš dalies keičiamas Reglamentas (ES) Nr. 139/2014

15.3.2018   
            
            
               LT
            
            
               Europos Sąjungos oficialusis leidinys
            
            
               L 72/17
            
         KOMISIJOS REGLAMENTAS (ES) 2018/401
   2018 m. kovo 14 d.
   kuriuo dėl kilimo ir tūpimo takų klasifikavimo iš dalies keičiamas Reglamentas (ES) Nr. 139/2014
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (1), ypač į jo 8a straipsnio 5 dalį,
   kadangi:
   
               (1)
            
            
               Komisijos reglamento (ES) Nr. 139/2014 (2) I priede pateikiama tame reglamente vartojamo termino „kilimo ir tūpimo pagal prietaisus takas“ apibrėžtis. To reglamento nuostatos turėtų atitikti naujausią aerodromų srities padėtį ir geriausią patirtį, taip pat jos turėtų būti grindžiamos galiojančiais tarptautiniais standartais;
            
         
               (2)
            
            
               Tarptautinė civilinės aviacijos organizacija (ICAO) valstybėms skirtu raštu AN 41.2.24–13/20 priėmė Čikagos konvencijos 14 priedo I tomo pakeitimą 11-B; jis ICAO susitariančiosiose šalyse taikomas nuo 2014 m. lapkričio 13 d. Tame rašte išdėstytais pakeitimais supaprastinama esama artėjimo tūpti klasifikacija ir tiksliau apibūdinami įvairūs artėjimo tūpti ir tūpimo operacijų tipai;
            
         
               (3)
            
            
               tie Čikagos konvencijos 14 priedo pakeitimai turėtų būti įtraukti į Reglamentą (ES) Nr. 139/2014, visų pirma į jo nuostatas dėl nustatytų charakteristikų navigacijos (PBN) artėjimo tūpti su vertikaliaisiais orientyrais operacijų ir kilimo ir tūpimo takų reikalavimų, susijusių su artėjimo tūpti procedūromis. Be to, turėtų būti sudarytos palankesnės sąlygos PBN artėjimo tūpti su vertikaliaisiais orientyrais operacijas įgyvendinti daugelyje aerodromų, neatnaujinant jų kilimo ir tūpimo tako infrastruktūros;
            
         
               (4)
            
            
               todėl Reglamentas (ES) Nr. 139/2014 turėtų būti atitinkamai iš dalies pakeistas;
            
         
               (5)
            
            
               šiame reglamente nustatytos priemonės parengtos remiantis Nuomone Nr. 03/2016, kurią pagal Reglamento (EB) Nr. 216/2008 17 straipsnio 2 dalies b punktą ir 19 straipsnio 1 dalį pateikė Europos aviacijos saugos agentūra;
            
         
               (6)
            
            
               šiame reglamente nustatytos priemonės atitinka pagal Reglamento (EB) Nr. 216/2008 65 straipsnį įsteigto komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 139/2014 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2018 m. kovo 14 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 79, 2008 3 19, p. 1.
   
      (2)  2014 m. vasario 12 d. Komisijos reglamentas (ES) Nr. 139/2014, kuriuo pagal Europos Parlamento ir Tarybos reglamentą (EB) Nr. 216/2008 nustatomi su aerodromais susiję reikalavimai ir administracinės procedūros (OL L 44, 2014 2 14, p. 1).
   
      PRIEDAS
      Reglamento (ES) Nr. 139/2014 I priedas iš dalies keičiamas taip:
      
                  1)
               
               
                  22 punktas pakeičiamas taip:
                  „22)   kilimo ir tūpimo pagal prietaisus takas– vienas iš toliau nurodytų tipų kilimo ir tūpimo takų, skirtų orlaiviams, kuriuose taikomos artėjimo tūpti pagal prietaisus procedūros:
                  1.   netiksliojo artėjimo tūpti kilimo ir tūpimo takas– kilimo ir tūpimo takas, kuriame naudojamos vizualiosios priemonės ir bent viena nevizualioji priemonė, skirtas tūpimo operacijoms, atliekamoms po A tipo artėjimo tūpti pagal prietaisus operacijos;
                  2.   I kategorijos tiksliojo artėjimo tūpti kilimo ir tūpimo takas– kilimo ir tūpimo takas, kuriame naudojamos vizualiosios priemonės ir bent viena nevizualioji priemonė, skirtas tūpimo operacijoms, atliekamoms po B tipo CAT I artėjimo tūpti pagal prietaisus operacijos;
                  3.   II kategorijos tiksliojo artėjimo tūpti kilimo ir tūpimo takas– kilimo ir tūpimo takas, kuriame naudojamos vizualiosios priemonės ir bent viena nevizualioji priemonė, skirtas tūpimo operacijoms, atliekamoms po B tipo CAT II artėjimo tūpti pagal prietaisus operacijos;
                  4.   III kategorijos tiksliojo artėjimo tūpti kilimo ir tūpimo takas– kilimo ir tūpimo takas, kuriame iki kilimo ir tūpimo tako paviršiaus ir visu jo paviršiumi naudojamos vizualiosios priemonės ir bent viena nevizualioji priemonė, skirtas tūpimo operacijoms, atliekamoms po B tipo CAT IIIA, IIIB arba IIIC artėjimo tūpti pagal prietaisus operacijos;“;
               
            
                  2)
               
               
                  įrašomi 47a ir 47b punktai:
                  „47a)   A tipo artėjimo tūpti pagal prietaisus operacija– artėjimo tūpti pagal prietaisus operacija, kai mažiausias žemėjimo aukštis arba apsisprendimo aukštis yra 75 m (250 pėdų) arba didesnis;
                  47b)   B tipo artėjimo tūpti pagal prietaisus operacija– artėjimo tūpti pagal prietaisus operacija, kai apsisprendimo aukštis yra mažesnis nei 75 m (250 pėdų). B tipo artėjimo tūpti pagal prietaisus operacijos skirstomos į šias kategorijas:
                  1.   I kategorija (CAT I): apsisprendimo aukštis yra ne mažesnis nei 60 m (200 pėdų), o matomumas – ne mažesnis nei 800 m arba kilimo ir tūpimo tako matomumo nuotolis yra ne mažesnis nei 550 m;
                  2.   II kategorija (CAT II): apsisprendimo aukštis yra mažesnis nei 60 m (200 pėdų), bet ne mažesnis nei 30 m (100 pėdų), o kilimo ir tūpimo tako matomumo nuotolis yra ne mažesnis nei 300 m;
                  3.   IIIA kategorija (CAT IIIA): apsisprendimo aukštis yra mažesnis nei 30 m (100 pėdų) arba apsisprendimo aukštis netaikomas, o kilimo ir tūpimo tako matomumo nuotolis yra ne mažesnis nei 175 m;
                  4.   IIIB kategorija (CAT IIIB): apsisprendimo aukštis yra mažesnis nei 15 m (50 pėdų) arba apsisprendimo aukštis netaikomas, o kilimo ir tūpimo tako matomumo nuotolis yra mažesnis nei 175 m, bet ne mažesnis nei 50 m;
                  5.   IIIC kategorija (CAT IIIC): apsisprendimo aukštis netaikomas, o kilimo ir tūpimo tako matomumo nuotolis neribojamas;“.